Harri Buddel

Harri Buddel (ka Harry; 12. detsember 1930 Väinjärve vald, Koeru kihelkond, Järvamaa – 4. märts 2008 Tallinn) oli eesti poksija ja poksitreener. 

Ta hakkas poksimisega tegelema 1948. aastal. Ta pidas kokku 136 kohtumist ja võitis neist 103.

Ta oli poolraskekaalus (kuni 79,4 kg) 1949. aastal Eesti NSV noortemeister. Ta oli kokku kolmekordne Eesti NSV täiskasvanute meister poolraskekaalus (kuni 81 kg) aastatel 1956–1958. Ta osales 18 kohtumisel Eesti NSV koondises.

Ta sai Tööjõureservide üleliidulistelt meistrivõistlustelt poolraskekaalus (kuni 79,4 kg; alates 1951. aastast kuni 81 kg) juunioride hulgas I koha (1949) ja täiskasvanute hulgas II koha (1950 ja 1955). Ta sai üleliidulistelt meistrivõistlustelt poolraskekaalus (kuni 81 kg) IV koha (1951). 

Ta töötas hiljem kehalise kasvatuse õpetajana ja poksitreenerina Tööjõureservides kuni poksi kui spordiala kaotamiseni selles spordiseltsis 1967. aastal.

Tunnustus
1957 NSV Liidu meistersportlane

Kirjandus
Henn Saarmann, Erlend Teemägi. "Eesti spordi biograafiline leksikon". Eesti Entsüklopeediakirjastus. Tallinn 2001
Rein Pajur. "Poksi lugu". Tallinn 2009. Lk 366

Välislingid

Harry Buddeli sporditulemused

Kategooria:Eesti poksijad
Kategooria:Eesti poksitreenerid
Kategooria:Eesti kehalise kasvatuse õpetajad
Kategooria:Sündinud 1930
Kategooria:Surnud 2008